PATVIRTINTA

Kretingos mokyklos-darželio „Žibutė“

direktoriaus 2021 m. kovo 26 d.

įsakymu Nr. V1-35

**PARODOS „DARŽO SARGAS“ ORGANIZAVIMO NUOSTATAI**

**I. BENDROSIOS NUOSTATOS**

1. Parodos „Daržo sargas“ (toliau – Paroda) organizavimo nuostatai reglamentuoja renginio tikslus, organizavimo ir dalyvių apdovanojimo tvarką.

2. Parodos organizatorius – Kretingos mokykla-darželis „Žibutė“ (toliau – Mokykla).

3. Tikslas: įtraukti Mokyklos bendruomenę į aktyvią kūrybinę veiklą, kuriant daržo sargą (kaliausę) Mokyklos lauko edukacinei erdvei – daržo zonai.

4. Daržo sargas (kaliausė arba baidyklė) – muliažas (paprastai žmogaus formos), skirtas atbaidyti žalingus paukščius (ypač varninius, žvirblius) iš daržų, sodų, pasėlių. Paprasčiausia kaliausė padaroma ant kryžiaus formos strypo užvilkus senus, suplyšusius drabužius. Sudėtingesnės kaliausės surišamos iš šiaudų. Neretai prie kaliausių pritvirtinami įvairūs žvangučiai, kurie virpinami vėjo, efektyviau baido paukščius.

**II. PARODOS DALYVIAI**

5 . Parodoje gali dalyvauti visi Mokyklos bendruomenės nariai: ikimokyklinio, priešmokyklinio ir pradinio ugdymo mokiniai, tėveliai, seneliai ir darbuotojai.

**III. PARODOS ORGANIZAVIMAS**

6. Reikalavimai darbams:

6.1. daržo sargas turi būti sukurtas panaudojant antrines žaliavas;

6.2. ne mažesnis kaip 1 m. dydžio;

6.3. ant daržo sargo rūbų (kepurės, kelnių, marškinių ar kt.) turi būti užrašytas sargo vardas, sugalvotas vaikų.

7. Darbus pristatyti iki 2021 m. gegužės 3 d. grupių/klasių mokytojoms arba Parodos koordinatoriams.

8. Paroda bus eksponuojama lauko edukacinėje erdvėje – daržo zonoje – nuo 2021 m. gegužės 4 d. iki 2021 m. spalio 31 d.

**IV. DALYVIŲ APDOVANOJIMAS**

9. Parodos dalyviai bus apdovanoti Mokyklos direktoriaus padėkos raštais ir atminimo dovanėlėmis.

10. Mokykla pasilieka teisę skirti papildomus prizus už tam tikrus kriterijus (pvz. už darbų originalumą, Parodai pateiktas daugiau nei vienas darbas ir pan.).

**V. BAIGIAMOSIOS NUOSTATOS**

11. Parodos organizatoriai pasilieka teisę publikuoti darbų nuotraukas Mokyklos internetinėje svetainėje, socialinėje paskyroje Facebook, rajoninėje ir respublikinėje spaudoje.

12. Parodą koordinuoja Mokyklos direktorė Snieguolė Bružė ir direktoriaus pavaduotoja ugdymui Vida Petrauskienė, tel. 8 445 79341, el. p. direktore@zibute.kretinga.lm.lt, pavaduotoja@zibute.kretinga.lm.lt.

\_\_\_\_\_\_\_\_\_\_\_\_\_\_